Uns ivngen mannen mag (Mit originalen Lettern)
Uns ivngen mannen mag·
an frowē ſanfte miſſelingen·
es kam vmb einē mitten tag·
do hoꝛte ich eine ſwingen·
wā ſi dahs
wan ſi dahs ſi dahs ſi dahs·

Gv̊ten moꝛgē bot ich ir·
ich ſprach got mvͤſſe úch eren·
zehant do neig div ſchone mir·
dar in ſo mv̊ſt ich kerē·
wā ſi dahs
wan ſi dahs ſi dahs ſi dahs·

Si ſpꝛach hie eniſt der wibe·
niht ir ſint vnrehte gegangē·
ê úwer wille an minem libe·
ergienge ich ſehe úch lieb̾ hangē·
wā ſi dahs
wan ſi dahs ſi dahs ſi dahs·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse